open-index/open-wikipedia-markdown huggingface dataset:
Լոլա Պոնսե

**Լոլա Ֆաբիանա Պոնսե** (, հայտնի է որպես Լոլա Պոնսե (, ), արգենտինացի երգչուհի, դերասանուհի և մոդել։

## Կենսագրություն
Լոլա Պոնսեն ծնվել է 1977 թվականի հունիսի 25-ին երաժիշտների ընտանիքում։ Մասնակցել է բազմաթիվ մանկական մրցումների։ 1998 թվականին խաղացել է «Chiquititas» հեռուստասերիալում։ Ընդունվել է Բուենոս Այրեսի համալսարան, բայց կրթությունը թողել է երաժշտական կարիերայի պատճառով։

2001 թվականին թողարկվել է նրա առաջին ալբոմը՝ «Inalcanzable»-ը։ 2002 թվականին կատարել է Էսմերալդայի դերը իտալական հայտնի «Նոտր-Դամ դե Պարի» մյուզիքլում։ 2004 թվականին լույս է տեսել նրա անգլալեզու «Fearless» ալբոմը։

2008 թվականին Լոլա Պոնսեն թողարկեց իր երրորդ՝ «Il diario di Lola» ալբոմը։ Այն ներառում է իսպաներեն, իտալերեն և անգլերեն լեզուներով երգեր։ Լոլա Պոնսե և Ջո Դի Տոննո դուետը դարձել են «Սան Ռեմո» երաժշտական փառատոնի հաղթող՝ «Կոլպո դի Ֆուլմին» երգով։

2010 թվականին մասնակցել է «Պարեր աստղերի հետ» հեռուստասերիալին  (Bailando 2010 ruen)։ Նույն թվականին թողարկվել է «Լոլա» երգերի հավաքածուն։

## Անձնական կյանք
մինի
Պոնսեն հինգ տարի շարունակ (2005-2010 թվականներին) հանդիպել է իտալացի փաստաբան Մանուել Մալենոտտիի հետ։ Այժմ նա հանդիպում է Ահարոն Դիասի հետ։ Զույգը սկսեց հանդիպել «Էլ Թալիշման» հեռուստասերիալի նկարահանումներից հետո։ 2013 թվականի փետրվարի 27-ին զույգն ունեցավ դուստր՝ Էրին Դիասը։ 2014 թվականի օգոստոսի 16-ին ծնվեց նրանց երկրորդ դուստրը` Ռեժինա Դիասը։

## Սկավառակագրություն
* Inalcanzable, 2001
* Fearless, 2004
* Il diario di Lola, 2008
* Lola, 2010

## Արտաքին հղումներ
* 
* Լոլա Պոնսե MusicBrainz կայքում

## Ծանոթագրություններ

Կատեգորիա:Արգենտինացի դերասանուհիներ
Կատեգորիա:Արգենտինացի երգչուհիներ
Կատեգորիա:Արգենտինացի մոդելներ
Ֆաննի Էդելման

**Ֆաննի Ջաբկովսկի,** ավելի հայտնի է **Ֆաննի Էդելման** անունով (), արգենտինացի քաղաքական գործիչ, Իսպանիայի երկրորդ հանրապետության Ինտերնացիոնալ բրիգադների միավորման անդամ։ Նա Արգենտինայի կոմունիստական կուսակցության պատվավոր նախագահն էր մինչև կյանքի վերջին օրը։

## Կենսագրություն
Ֆաննի Ջաբկովսկին ծնվել է Կորդովայում, հայրը ռումինացի էր, մայրը՝ ռուս, ով գաղթել էր Ռուսական կայսրության հակահրեական պոգրոմից։ Ֆաննիի ընտանիքը տեղափոխվել է Բուենոս Այրես, երբ նա 13 տարեկան էր։ Ֆաննին աշխատել է տեքստիլ արդյունաբերությունում, ինչպես նաև եղել է երաժշտության ուսուցիչ։

1934 թվականին Խոսե Ֆելիքս Ուրիբուրուի ընտրական կեղծիքների պատճառով նա դուրս մղվեց և միացավ Միջազգային կարմիր օգնությանը։

1936 թվականին Ֆաննի Ջաբկովսկին ամուսնացավ լրագրող և հասարակական գործիչ Բեռնարդո Էդելմանի հետ, ու նրանք երկուսով միասին զորացրվեցին Կոմունիստական կուսակցությունից և 1937 թվականին Վալենսիայում ընդգրկվել են Հանրապետական դիմադրության շարքում։ Ֆաննի Ջաբկովսկին վերցնում է ամուսնու ազգանունը և դառնում Ֆաննի Էդելման։ Բեռնարդոն թղթակցում էր *Nueva España* թերթին, միառժամանակ ներկայացնելով ՄՕՊՌ-ի շահերը, օրինակ կոմունիստական զինվորներին նյութերի տրամադրումը։

Ֆաննի էդելմանը իսպանական պայքարի ժամանակ հայտնի է դարձել և Արգենտինա է վերադարձել միայն 1937 թվականին։ Որպես կոմունիստական կուսակցության առաջնորդ, նա աջակցում էր բոլոր միջազգային «մարտերին», որոնք առաջնորդվում էին կուսակցության կողմից։ 1947 թվականին աշխատել է Արգենտինայի կանանց միության ստեղծման համար։ 1972 թվականին դարձել է Կանանց միջազգային դեմոկրատական ֆեդերացիայի ղեկավար։

Ֆաննի Էդելմանը մահացել է 2011 թվականի նոյեմբեր 1-ին՝ Բուենոս Այրեսում։ Նա ունի դուստր՝ Լյուսի Էդելմանը։

## Պարգևներ
* :  Խոսե Մարտիի շքանշան (*Order of José Martí)*, մարտի 11։
*Անա Բետանկուրի շքանշան (Կուբացի կանանց ֆեդերացիայի համար), 1974։

## Ծանոթագրություններ

## Արտաքին հղումներ
* Recuerdos de la Guerra Civil española. Entrevista

Կատեգորիա:Արգենտինայի կին քաղաքական գործիչներ
Կատեգորիա:Արգենտինայի քաղաքական գործիչներ
Կատեգորիա:Արգենտինացի կոմունիստներ
Կատեգորիա:Արգենտինացի հասարակական գործիչներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Հրեա ֆեմինիստներ
Կատեգորիա:Սոցիալիստ ֆեմինիստներ
Սելինա Մուրգա

**Սելինա Մուրգա** (, ), արգենտինացի կինոռեժիսոր, սցենարիստ, պրոդյուսեր։ Առավել հայտնի է «Աննան և մյուսները» (2003 թվական, 6 մրցանակ և 3 միջազգային կինոփառատոների առաջադրում) և «Մենության շաբաթ» ֆիլմերի բեմադրությամբ (2007 թվական, 1 պարգև և 4 միջազգային կինոփառատոների առաջադրում)։

## Կենսագրություն
Աելինա Մուրգան ծնվել է 1973 թվականի ապրիլի 6-ին, Պարանայում։ Ավարտել է Բուենոս Այրեսի կինոմատոգրաֆիայի համալսարանը։ Աշխատել է որպես ռեժիսորի օգնական։ Նկարահանել է մի քանի կարճամետրաժ ֆիլմ։ Նրա առաջին ինքնուրույն լիամետրաժ ֆիլմը «Աննան և մյուսները» ֆիլմն է, որը թողարկվել է 2003 թվականին և ստացել համաշխարհային մրցույթների 6 մրցանակ և քննադատների դրական գնահատականը։ Երկրորդ կինոնկարը «Մենության շաբաթ» ֆիլմն է, որն ավելի բացասական է ընդունվել, քննադատները նշել են, որ կա սյուժեի դինամիկության և երեխա դերասանների ներուժի ոչ լիարժեք օգտագործման բացակայություն։ Սակայն, ֆիլմի ոչ սովորական լեզուն գրավել է Մարտին Սկորսեզեի ուշադրությունը, և նա Սելինա Մուրգային հրավիրեց կարճատև ստաժավորում անցնելու մշակութային հայտնի ընկերությունում։ Ստաժավորման արդյունքում ստեղծվեց նոր՝ «La Tercera Orilla» (Գետի երրորդ ափը) ֆիլմի սցենարը, որը պետք է թողարկվեր 2013 թվականին։

## Ֆիլմագրություն
* 1999՝ «Գիշերվա ներսում» / *Interior-Noche* (կարճամետրաժ, համահեղինակ)
* 2002՝ «Երջանիկ երեկո» / *Una tarde feliz* (կարճամետրաժ)
* 2003՝ «Աննան և մյուսները» / *Ana y los otros* (Բուենոս Այրեսում Անկախ կինոյի միջազգային կինոփառատոնի հատուկ մրցանակ, Ռիո դե Ժանեյրոյում լավագույն լատինաամերիկյան ֆիլմ միջազգային կինոփառատոնի Կինոպրեսայի միջազգային դաշնության մրցանակ, Սալոնիկում միջազգային կինոփառատոնի ռեժիսորի համար մրցանակ, Վիեննայում միջազգային կինոփառատոնի մրցանակ, Վենետիկի կինոփառատոնի հատուկ հիշատակում
* 2007՝ «Մենության շաբաթ» / *Una semana solos* (Սալոնիկում միջազգային կինոփառատոնի ռեժիսորի համար մրցանակ)
* 2010՝ *Pavón* (կարճամետրաժ)
* 2012՝ «Սովորական դպրոց»/ *Escuela Normal* (վավերագրական, Բեռլինի կինոփառատոնի միջազգային կինոփառատոնի հատուկ հիշատակում)
* 2014՝ «Երրորդ ափ»/ *La tercera orilla*

## Ծանոթագրություններ

## Արտաքին հղումներ
* Արգենտինայի կինոյի կայքում
* Ստեղծագործական ուրվագիծ 
* «Մենության շաբաթ» ֆիլմի մասին հարցազրույց, տեսանյութ 

Կատեգորիա:Արգենտինացի կինոպրոդյուսերներ
Կատեգորիա:Արգենտինացի կինոռեժիսորներ
Կատեգորիա:Արգենտինացի սցենարիստներ
Նախիջևանի Ինքնավար Հանրապետության Գերագույն մեջլիս

**Նախիջևանի Ինքնավար Հանրապետության Գերագույն մեջլիս (ՆԻՀ ԳՄ)** (), այժմ Ադրբեջանական Հանրապետության կազմում գտնվող Նախիջևանի Ինքնավար Հանրապետությունում օրենսդիր իշխանություն իրականացնող պետական իշխանության մարմին։ 1994 թվականից առ այսօր Գերագույն Մեջլիսի նախագահ և ՆԻՀ փաստացի առաջնորդն է Վասիֆ Թալիբովը։

## Պատմություն
Գերագույն մեջլիսը կազմավորվել է 1990 թվականին, երբ Նախիջևանի Ինքնավար Հանրապետությունը հռչակեց իր անկախություն ԽՍՀՄ-ից՝ Ադրբեջանական Հանրապետության ինքնավար հանրապետության կազմելու նպատակով։

## Ընտրություններ
Գերագույն մեջլիսի ընտրությունները տեղի են ունենում ամեն հինգ տարին մեկ՝ նոյեմբերի առաջին կիրակի օրը։ Ընտրությունների արդյունքները հաստատում է Նախիջևանի Ինքնավար Հանրապետության Գերագույն դատարանը։ Տարվա ընթացքում Գերագույն մեջլիսը հավաքվում է երկու հերթական նստաշրջանի։

## Կազմ
Գերագույն մեջլիսը կազմված է 45 պատգամավորից, որոնք ընտրվում են մեծամասնական համակարգով։ Մեջլիսի գումարման և, հետևաբար, պատգամավորների, ժամկետը կազմում է 5 տարի։

### Նախագահներ
ԳՄ նախագահների ցանկը սկսած 1991 թվականից։

## Արտաքին հղումներ
* 

## Ծանոթագրություններ

Կատեգորիա:Նախիջևանի Ինքնավար Հանրապետության Գերագույն մեջլիս
Կատեգորիա:1990 հիմնադրումներ Ադրբեջանում
Կատեգորիա:Ադրբեջանի քաղաքականություն
Իսաբել Սառլի

**Իսաբել Սառլի** (, ), արգենտինացի դերասանուհի և մոդել, սեքս խորհրդանիշ Արգենտինայում 1950-ական և 1960-ական թվականներին։

## Կենսագրություն
Իսաբել Սառլին ծնվել է Էնտրե-Ռիոս նահանգի Կոնկորդիա քաղաքում։ Երեխա հասակում նրան անվանում էին Լա Կոկա։ 1955 թվականին նվաճում է «Միսս Արգենտինա» տիտղոսը, որից հետո ծանոթանում է ռեժիսոր Արմանդո Բոյի հետ։ Ավելի ուշ նրանք ամուսնանում են, և Իսաբելը դառնում է Արմանդոյի ֆիլմերի աստղը։ Նա դարձավ աստղ Լատինական Ամերիկայում՝ նկարահանվելով Բրազիլիայում, Ուրուգվայում, Պարագվայում, Մեքսիկայում, Պանամայում և Վենեսուելայում։ *Fuego* (1969) և *Fiebre* (1970) ֆիլմերը հայտնի դարձան նաև ԱՄՆ-ում և Եվրոպայում։

Ավելի ուշ նա խաղացել է մելոդրամաներում։ 1981 թվականին իր ամուսնու մահից հետո Իսաբել Սառլին հեռացավ կինոյից, բայց մեկ անգամ ևս նկարահանվեց Խորխե Պոլակոյի *La Dama Regresa* ֆիլմում։ 2009 թվականին խաղացել է *Polaco Arroz con leche* ֆիլմում։

## Ֆիլմագրություն
* Arroz con leche (ռեժիսոր՝ Խորխե Պոլակո, 2009)
* La dama regresa (ռեժիսոր՝ Խորխե Պոլակո, 1996)
* Una viuda descocada (1980)
* Insaciable (1979)
* Último amor en Tierra del Fuego (1979)
* Una mariposa en la noche (1977)
* La diosa virgen (Հարավային Աֆրիկա/Արգենտինա, 1975)
* El sexo y el amor (1974)
* Intimidades de una cualquiera (1974)
* Furia infernal (1973)
* Fiebre (1972)
* Éxtasis tropical (1969)
* Embrujada (1969)
* Desnuda en la arena (1969)՝ Ալիսիա
* Fuego (1968)՝ Լաուռա
* Carne (1968) Delicia
* La mujer de mi padre (1968)
* La señora del Intendente (1967)՝ Ֆլոր Տետիս
* La tentación desnuda (1966)՝ Սանդրա Կեսադա 
* Días calientes (1966)
* La mujer del zapatero (1965)
* La diosa impura (1964)՝Լաուռա
* La leona (1964)
* Lujuria tropical (1964)
* Setenta veces siete (1962)
* La burrerita de Ypacaraí (1962)
* Favela (1961)
* Setenta veces siete (Արգենտինա, ռեժիսոր Արմանդո Բոյի հետ (de Torre Nilsson) 1961)
* …Y el demonio creó a los hombres (1960)
* India (1960)՝ Անսիսե
* Sabaleros (1959)
* El Trueno entre las hojas (1956)

## Ծանոթագրություններ

## Արտաքին հղումներ
* 

Կատեգորիա:Արգենտինացի դերասանուհիներ
Կատեգորիա:Արգենտինացի մոդելներ
Գերմանիայի սուպերգավաթ 2018

**Գերմանիայի սուպերգավաթ 2018** (), 9-րդ Գերմանիայի սուպերգավաթի խաղարկությունը այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Խաղն անցկացվեց 2018 թվականի օգոստոսի 12-ին Կոմերցբանկ Արենա մարզադաշտում։

2018 թվականի Գերմանիայի սուպերգավաթին մասնակցեցին 2017-2018 մրցաշրջանի Բունդեսլիգայի չեմպիոն Մյունխենի Բավարիան և 2017-2018 մրցաշրջանի Գերմանիայի գավաթի հաղթող Այնտրախտ Ֆրանկֆուրտը։

Բավարիան հաղթեց 5-0 հաշվով՝ նվաճելով իր պատմության 7-րդ և 3-րդ անընդմեջ տիտղոսը։

## Նախապատմություն
Սուպերգավաթի գործող չեմպիոնը Բավարիան էր, որը 2017 թվականին հետխաղյա 11-մետրանոցների հարվածաշարում հաղթել էր Բորուսիա Դորտմունդին։ 

Սա Նիկո Կովաչի առաջին պաշտոնական հանդիպումն էր որպես Բավարիայի գլխավոր մարզիչ։

## Խաղ


## Վիճակագրություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2018 ֆուտբոլում
Հեյդար Ալիևի պողոտա (Նախիջևան)

**Հեյդար Ալիևի պողոտա** (), Նախիջևան քաղաքի գլխավոր և կենտրոնական փողոցը։ Նախկինում կոչվել է Ազատության պողոտա (Azadlıq prospekti) :

Նախիջևանի Ինքնավար Հանրապետության Նախարարների կաբինետի առ 2004 թվականի մայիսի 18-ի թիվ 49 հրամանագրի համաձայն պողոտան վերանվանվել է Հեյդար Ալիևի պողոտայի։

Պողոտան ձգվում է Հեյդար Ալիևի պալատից մինչև Դյորդոլը (Dördyol):

## Ծանոթագրություններ

Կատեգորիա:Նախիջևանի փողոցներ
Հունաստանի նոմոսներ

thumb|right|400px|Հունաստանի պրեֆեկտւրաներ**Նոմոսներ** (՝), վարչատարածքային միավորներ Հունաստանի Հանրապետությունում, որոնք ձևավորվել են  2011 թվականի հունվարի 1-ին ընդունված կառավարական որոշմամբ։
thumb|200px|Ատտիկա գավառ
Ստորև բերված են Հունաստանի բոլոր նոմերը (պրեֆեկտուրաները) ըստ վարչական շրջաններում իրենց գտնվելու վայրի և ըստ քարտեզի։

## [[Ատտիկա]]
1. Ատտիկա. նոմերի քարտեզին այն ցույց է տրված հարմարության համար մեկ համարի տակ։ Իրականում այն բաժանված է 4 նոմերի, որոնք ցույց են տրված ստորին քարտեզին.
: 1.1. Աթենք
: 1.2. Արևելյան Ատտիկե
: 1.3. Պիրեյ
: 1.4. Արևմտյան Ատտիկե

## [[Կենտրոնական Հունաստան]]
2. Էվբեիա 
3. Էվրիտանիա 
4. Ֆոկիդա 
5. Ֆտիօտիդա 
6. Բեոտիա

## [[Կենտրոնական Մակեդոնիա]]
7. Խալկիդիկի 
8. Իմատիա 
9. Կիլկիս (նոմոս) Կիլկիս 
10. Պելա 
11. Պիերիա 
12. Սերրե 
13. Սալոնիկ

## [[Կրետե]]
14. Խանիա 
15. Իրակլիօն 
16. Լեսիթիոն 
17. Ռեթիմնո

## [[Արևելյան Մակեդոնիա և Ֆրակիա]]
18. Դրամա 
19. Էվրոս 
20. Կավալա 
21. Ռոդոպի 
22. Քսանթի

## [[Էպիր]]
23. Արտա 
24. Յանինա 
25. Պրեվեզա 
26. Տեսպրոտիա

## [[Իոնական կղզիներ]]
27. կերկիրա (Կորֆու) 
28. Կեֆալինիա 
29. Լեֆկաս 
30. Զակինֆ

## [[Հյուսիսային Էգեյան կղզիներ]]
31. Խիոս 
32. Լեսբոս 
33. Սամոս

## [[Պելոպոննես (շրջան)|Պելոպոննես]]
34. Արկադիա 
35. Արգոլիդա 
36. Կորինֆիա 
37. Լակոնիա 
38. Մեսսինիա

## [[Հարավային Էգեյան կղզիներ]]
39. Կիկլադներ 
40. Դոդեկանես

## [[Ֆեսսալիա]]
41. Կարդիցա 
42. Լարիսա 
43. Մագնիսիա 
44. Տրիկալա

## [[Արևմտյան Հունաստան]]
45. Ախայա 
46. Էտոլիա և Ակարնանիա 
47. Իլիա

## [[Արևմտյան Մակեդոնիա]]
48. Ֆլորինա 
49. Գրեվենա 
50. Կաստորիա 
51. Կոզանի

## [[Աֆոն]]
Ինքնավար երկրամաս, քարտեզի վրա նշված է «**а**» նշանով։

## Արտաքին հղումներ
* 

## Ծանոթագրություններ

Կատեգորիա:Հունաստանի աշխարհագրություն
*
Ատտալոսի ստոա

**Ատտալոսի ստոա**, աթենական ագորայում գտնվող ստոա։ Կառուցվել է Պերգամոնի կայսր Ատտալոս II-ի կողմից (կառավարել է մ.թ.ա. 159-138 թվականներին) և նրա պատվին է այդպես անվանակոչվել։ Այժմ դրա տեղում իր ժամանակակից մակետն է։

## Բնութագիր
Ստոան, վերաբերելով հելլենիզմի ժամանակաշրջանին, շատ ավելի մեծ և վեհասքանչ է Աթենքի այլ հինավուրց շենքերից։ Ստոայի չափսերը կազմում են 115х20 մետր։ Որպես շինանյութ՝ կիրառվել են պենտելիկոնյան մարմարը և կրաքարը։

Հուշարձանում կիրառվել են մի քանի ճարտարապետական օրդերներ։ Ստոայի արտաքին պատվանդանի կամարաշարը պատրաստված է դորիական օրդերով, իսկ ներքինը՝ հոնիական օրդերով։ Առաջին հարկաշարքը ներառում է հոնիական օրդերն ու պերգամոնյան ինտերիերը։ Երկու հարկաշարքերից յուրաքանչյուրն ունի երկու անցատեղ։ Իսկ արևմտյան պատը՝ իր ողջ երկարությամբ, իր տրամադրության տակ ունի 21 սենյակ։ Դրանցից յուրաքանչյուրն ունի լուսամուտատեղ և դռնախորշ։ Ստոայի յուրաքանչյուր վերնաճակատից աստիճանով կարելի է բարձրանալ վերնահարկ։

## Պատմություն
250px|մինի|Սրահներից մեկի ներքին տեսքը
Ստոան Ատտալոս II-ի կողմից կառուցվել է որպես ընծա՝ պերգամոնյան կայսրից Աթենասին, ով այստեղ ժամանակին սովորել է։

Ստոան ավերվել է 267 թվականին՝ հերուլի ցեղերի կողմից։ Նրա ավերակները երկար ժամանակ քաղաքի պաշտպանական ամրությունների մասն էին կազմում։

Ատտալոսի ստոայի գոյության հետքերը հայտնաբերվել են պեղումների ժամանակ, որոնք անցկացվում էին Աթենական հնագիտական ընկերության կողմից 1859 թվականից 1902 թվականն ընկած ժամանակահատվածում։

1953-1956 թվականներին ամերիկացի արդյունաբերողներ Ռոկֆելլերների ընտանիքը ֆինանսավորեց Աթենքում դասական հետազոտությունների ամերիկյան դպրոցի կողմից ստոայի վերակառուցումը՝ որպես Աթենական ագորայի թանգարանի։

2003 թվականի ապրիլի 16-ին Ատտալոսի ստոայում տեղի ունեցավ 10 նոր պետությունների՝ Եվրոպական միության կազմի մեջ մտնելու պայմանագրի ստորագրումը։ Դրանք էին՝ Հունգարիան, Կիպրոսի Հանրապետությունը, Լատվիան, Լիտվան, Մալթան, Լեհաստանը, Սլովակիան, Սլովենիան, Չեխիան և Էստոնիան։

## Պատկերասրահ

AGMA Amphora with Bird Procession.jpg|Երկունկանի սափոր՝ թռչունների երթաշարքով, մ.թ.ա. 750-725 թվականներ
3238 - Athens - Casserole and brazier - Stoà of Attalus Museum - Photo by Giovanni Dall'Orto, Nov 9 2009.jpg|Կաթսա և մանղալ (կրակարան), մ.թ.ա. VI-IV դարեր
AGMA Kylix femme autel.jpg|Ծնկաչոք կինը՝ զոհասեղանի առջև, մ.թ.ա. V դար
AGMA Herodotus 7307.jpg|Հերոդոտոսի կիսանդրին


## Աթենական ագորայի թանգարան

Ցուցադրանմուշների մեծ մասը նվիրված է աթենական ժողովրդավարությանը։ Թանգարանի հավաքածուն ներառում է կավե, բրոնզե, ապակյա առարկաներ, քանդակագործական պատկերներ, մետաղադրամներ և արձանագրություններ, որոնք վերաբերում են մ.թ.ա. VII դարից մինչև մ.թ.ա. V դարերին, ինչպես նաև բյուզանդական դարաշրջանի և Օսմանյան կայսրության կերամիկային։

## Ծանոթագրություններ

## Գրականություն
* 
* 
* 
* 

## Արտաքին հղումներ
* fotopedia.com , Ատտալոսի ստոայի ընտրյալ լուսանկարներ 
*Ministry of Culture: The Museum 
*The Museum 
*Լուսանկարներ Ատտալոսի ստոայից

Կատեգորիա:Աթենքի շենքեր և կառույցներ
Կատեգորիա:Աթենքի տեսարժան վայրեր
Կատեգորիա:Հին Հունաստանի ճարտարապետություն
Կատեգորիա:Մ.թ.ա. 2-րդ դարում կառուցումն ավարտված շենքեր և կառույցներ
Պոնդիկոնիսիոն

**Պոնդիկոնիսիոն**  () կամ **Պոնդիկոնիսի** (. բառացի թարգմանությամբ նշանակում է *մկնակղզի*) - անմարդաբնակ կղզի Հունաստանի հարավային մասում՝ Էգեյան ծովում, Կրետե կղզու արևմտյան ծայրակետի մերձակայքում, Գրամվուսի թերակղզու մոտ։ Մակերեսը՝ 0,36 քառակուսի կիլոմետր։ Մտնում է Կրետեի պերիֆերիայի Կիսամոս համայնքի (դիմի) կազմի մեջ։

Կղզու մակերևույթը բլրաշատ է։ Ամենաբարձր կետը ծովի մակերևույթից ունի 122 մետր բարձրություն։ Հյուսիս-հարավ ուղղությամբ կղզին ձգվում է 0,7 կիլոմետր, արևելք-արևմուտք ուղղությամբ՝ 0,8 կիլոմետր։

Կլիման մեղմ է։ Տարեկան միջին ջերմաստիճանը՝  17&nbsp;°C: Ամենատաք ամիսը հուլիսն է (ամսական միջին ջերմաստիճանը՝ 25&nbsp;°C), ամենացուրտը՝ մարտը (միջինը՝ 10&nbsp;°C): Տեղումների տարեկան միջին քանակությունը 890 միլիմետր է։ Ամենախոնավ, անձրևառատ ամիսը դեկտեմբերն է (տեղումների ամսական միջին քանակությունը՝ 199 միլիմետր), ամենաչորը՝ հուլիսը (տեղումների միջին քանակությունը՝ 1 միլիմետր)։

Պոնդիկոնիսիոնի մոտակայքում գտնվում է մի փոքրիկ կղզյակ՝ Պոնտիկակի («Մկնիկ») անվանումով։

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Եգեյան ծովի կղզիներ
Կատեգորիա:Հունաստանի կղզիներ
Կատեգորիա:Միջերկրական ծովի կղզիներ
Ակոռովանք

**Ակոռովանք**, *Ակորի, Զոռո Սուրբ Ստեփանոս, Զոռովանք, Սուրբ Սաեփտնոս, Փոքր Ակժո, Փոքր Ակոռավանք*, վանք Թուրքիայում։ Վանի նահանգի Շատախի շրջանում, պատմական Ջերմաձորի գավառում, Կաղբի գետի մերձակայքում։ 1417 և 1451 թթ այստեղ ընդօրինակվել է Ավետարան։

## Ծանոթագրություններ

Կատեգորիա:Վանի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Թորթում (այլ կիրառումներ)

**Թորթում**, կարող է վերաբերել՝
* Թորթում - ավան Արևմտյան Հայաստանում, Էրզրումի վիլայեթի Թորթումի գավառակում
* Թորթում - գետ է Հայկական լեռնաշխարհում, Օլթիի ձախ վտակը
* Թորթում - ավերակ բերդ Արևմտյան Հայաստանում, Էրզրումի վիլայեթի Թորթումի գավառակում
* Թորթում - լիճ Հայկական լեռնաշխարհում, համանուն գետի հովտում
* Թորթում - ջրվեժ Հայկական լեռնաշխարհում, համանուն գետի վրա
* Թորթում - գավառակ Արևմտյան Հայաստանում, գավառակ Էրզրումի վիլայեթի Էրզրումի գավառում
Շառլոտ Դիպանդա

**Շառլոտ Դիպանդա** (, ), կամերունցի փոփ երգչուհի, ով հիմնականում նվագում է ակուստիկ երաժշտություն։ Երգերը ֆրանսերեն են, իսկ մայրենի լեզուն՝ բակակա և դուալա։

## Կենսագրություն
Դիպանդան իր առաջին սկավառակը ձայնագրել է կիթառահար Ջեննոտ Հենսի հետ։ Այն թողարկվել է 2002 թվականին։ Կոնգոցի երաժիշտ Լոկուա Կանզան Շառլոտ Դիպանդային նկատել է Yaoundé ակումբում բաթօթյա հեռարձակվող կենդանի համերգի ժամանակ։ Այնուհետև մեկնել է Ֆրանսիա, որտեղ աշխատել է կոնգոցի երգիչ Պապա Վեմբայի հետ։ Դիպանդան ապահովել է ետին պլանի վոկալ Մանու Դիբանգոյի, Ռոկիա Տրաորեի և Աքսել Ռեդի համար։ Դիպանդայի ամենաշատ կատարումները եղել են Եվրոպայում, բայց հանդես է եկել նաև իր հայրենի Յաունդեում` Palais des sports-ում։ Նրա առաջին սոլո ալբոմը՝ Միսպան, թողարկվել է 2008 թվականին։ 2014 թվականին թողարկել է իր 3-րդ ալբոմը` «Մասսա» անվանումով։ Նրա 2-րդ ալբոմը` «Dube L'am»-ը, թողարկվել է 2011 թվականին։ Շառլոտ Դիպանդան Աֆրիկայի ձայնը հաղորդման ժյուրիներից մեկն է եղել, որը հեռարձակվել է 2016 թվականին Vox Africa ալիքով։

## Սկավառակագրություն
**Ալբոմներ**
* 2002 Ndando Jeannot Hens ft. Charlotte Dipanda
* 2008 *Mispa*
# Bwel
# To Be Nde Na
# Mbasan
# Ndutu Ndema
# Longue
# Ala Wone
# Elle
# Eyaya
# Mispa
# Ndando
# Mbebi
# Encore une fois

* 2011 *Dube I'am*
# Toma me
# Coucou
# Bodimbea (feat. Richard Bona)
# Kumbe elolo
# Mouane diob
# Soma loba
# Na nde
# We nde ndja (feat. Jacob Desvarieux)
# Sona ndolo
# Mukusa
# Maria
# Mot a idika
# Mboa
# Mouanyang

* 2015 *Massa*
# Ndolo Bukatè (Un peu d'amour)
# Aléa Mba (Soutiens-moi)
# Laka Mba (Pardonnez-moi)
# Massa (Introspection)
# Elle n'a pas vu
# Na Bia Tè (Si je savais)
# Amore (Audio)
# Alanè Mba (Emmène-moi)
# Kénè So (Aller de l'avant)
# Lena (Fille du Sahel)

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Կամերունցի երգչուհիներ
Ֆուտբոլի Իսպանիայի Սուպերգավաթ 2018

**Ֆուտբոլի Իսպանիայի Սուպերգավաթ 2018** (), Իսպանիայի սուպերգավաթի 33-րդ խաղարկումն է, որն անցկացվել է 2018 թ. օգոստոսի 12-ին Մարոկկոյի Տանժեր քաղաքի Stade Ibn Batouta մարզադաշտում, որտեղ միմյանց դեմ մրցում էին առաջնության 2017/18 մրցաշրջանի հաղթող և գավաթակիր Բարսելոնան և գավաթի եզրափակիչ հանդիպման մասնակից Սևիլյան։

Սուպերգավաթը իր պատմության ընթացքում 13-րդ անգամ կարողացավ նվաճել Բարսելոնան։

Իսպանական ֆուտբոլի պատմության մեջ առաջին անգամ օգտագործվեց Մրցավարների տեսաօգնության համակարգը (VAR), որի շնորհիվ հաշվվեց Պաբլո Սարաբիայի խփած գոլը։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:2018 ֆուտբոլում
Կատեգորիա:Սուպերկոպա դե Իսպանիա
Իոնա (ազգային պարկ)

**Իոնա ազգային պարկ ** (), Անգոլայի ազգային պարկ։ Տարածքը կազմում է 15 150 կմ2, որը նրան դարձնում է երկրի ամենամեծ պարկերից մեկը։ Ազգային պարկի 25,28 կմ²-ն կազմում է ջրային տարածքը։

Պարկը ձևավորվել է 1957 թվականին՝ երկրի հարավարևելյան չորացած տարածքների պահպանման նպատակով։

## Աշխարհագրություն
Իոնա ազգային պարկը տեղակայված է Նամիբե գավառի հարավ-արևմուտքում՝ Կուրոկա և Կունենե գետերի միջև։ Կուրոկա գետով անցնում է պարկի հյուսիսային սահմանը։

Պարկն ներառում է Կունենե գետի գետաբերանը և Բայա դոս Տիգրես ծոցը։ Ափամերձ հատվածի երկարությունը 200 կմ է։ Նամիբիայի Namib-Naukluft և Skeleton Coast Park ազգային պարկերի հետ միասին Իոնան պահպանում է 1200 կմ երկարությամբ ափը և Նամիբ անապատը։ Կուրոկա գետը պարբերաբար ցամաքում է և իրենից հետո թողնում փոքրիկ լճակներ, իսկ Կունենե գետի գետաբերանում շատ են ճահճային տարածքները։

Պարկի բարձրությունը ծովի մակերևույթից Պոստո դո Իոնա շրջանում 800 մետր է, իսկ Tchamalinde լեռներում՝ ավելի բարձր։

Տեղումների տարեկան քանակը ափամերձ տարածքներում տատանվում է 100 մմ-ի, իսկ արևելյան շրջաններում՝ մինչև 300 մմ-ի սահմաններում։

## Ֆլորա և ֆաունա
Պարկը տեղակայված է անապատային և կիսաանապատային տարածքում։ Կիսաանապատային հատվածում հիմնականում աճում են արիստիդա (), ստիպագրոստիս, ցիսուս (), սալվադորա (), վելվիչիա (), ակացիա () և կոմիֆորա (), շմիդտիա, մոպանե ()։ Անապատային տարածքներում աճում են օդիսեա և սպորոբուլուս։

Պարկում բնակվող խոշոր կաթնասուններից են՝ սև ռնգեղջյուր, լեռնային զեբր (), իմպալա (), աֆրիկյան վայրի շուն, բորենի, վագրակատու և առյուծ։

Պարկում բնակվում են նաև թռչուններ, որոնք բնորոշ են Նամիբ անապատին և Namib-Karoo ու Kalahari-Highveld բիոմներին։ Պարկի տարածքում գրանցված է 114 թռչնատեսակ։ Հազվագյուտ թռչունների թվում են ճանճասպան կեռնեխը (), կարմրակող աստրիլդը (), աչքավոր պինգվինը (), կապյան օլուշան () և թագավորական կրաչկան ()։ Պարկում կա ջրային թռչունների 58 տեսակ, այդ թվում՝ թամբակտուց յաբիրու (), սև արագիլ (), փոքր ֆլամինգո ()։ Պարկում կա նաև աֆրիկյան մարաբու (), աֆրիկյան անգղ (), աֆրիկյան մեծականջ անգղ (), ջայլամ (), մեծ մկնորս (, եթովպական ջրածիծառ ()։

## Ծանոթագրություններ

## Արտաքին հղումներ
* Iona National Park  // protectedplanet.net
*   YouTube - There are Cheetahs in Angola! (Iona National Park)

Կատեգորիա:1937 հիմնադրված բնության հատուկ պահպանվող տարածքներ‎
Կատեգորիա:Անգոլայի ազգային պարկեր
Կատեգորիա:Կատեգորիա ԲՊՀՄ II
Где ты, там я (սինգլ)

**Где ты, там я** (**Որտեղ դու, այնտեղ ես**), ռուս երգչուհի Նյուշայի սինգլը՝ գրված իր կողմից։

## Ձայնագրություն և ռելիզ
Երգի և սպասվող տեսահոլովակի վերաբերյալ առաջին հաղորդագրությունը հայտնվել է 2015 թվականի մայիսին։ «Где ты, там я»-ի տեսահոլովակը նկարահանվել է հնդկական երաժշտական և հնդկական ֆիլմի ոճով։ Տեսահոլովակի նկարահանումները տեղի են ունեցել Կիևում։ Նախքան նկարահանումները Նյուշան անցել է հնդկական պարերի դասընթաց։ Տեսահոլովակի ռեժիսորը Սերգեյ Սոլոդկին է, որը նախկինում նկարահանել է նաև ՎԻԱ Գրայի, БиС-ի, Վերա Բրեժնևայի և այլոց տեսահոլովակները։

## Տեսահոլովակ
Հոլովակում Նյուշան պարային խմբի հետ պարում է հնդկական պար՝ արևելյան ճարտարապետության ֆոնին։ Տեսահոլովակի սկզբում պարող 4 պարուհիները խորհրդանշում են բնության 4 տարերքը՝ ջուր, օդ, հող և կրակ։ Երգչուհու յություբյան ալիքում տեսահոլովակը հավաքել է ավելի քան 25 միլիոն դիտում։

## Կոմպոզիցիաների ցանկ

## Չարթեր և սերտիֆիկացում

## Մրցանակներ և նոմինացիաներ
*2016 - «Муз-ТВ - 2016» մրցանակ - Նոմինացիա «լավագույն հոլովակ» և «լավագույն երգ»
*2016 - «Премия RU.TV 2016» մրցանակ - Մրցանակ «Պարահրապարակի աստղ։ Լավագույն պարային հոլովակ» անվանակարգում «Где ты, там я» երգի համար
*2016 - «Реальная премия MusicBox» մրցանակ - Մրցանակ «լավագույն տեսահոլովակ»անվանակարգում

## Ծանոթագրություններ

## Արտաքին հղումներ
* 

Կատեգորիա:Նյուշայի երգեր
Հարավային Աֆրիկայի Հոլանդական ռեֆորմատական եկեղեցի

right|thumb|300px|Հոլանդական ռեֆորմատական եկեղեցու հին շենքը Սպրինգբոկի կենտրոնում
**Հարավային Աֆրիկայի ռեֆորմատական եկեղեցի** (), կալվինիստական դենոմինացիա ՀԱՀ-ում, որի պատմությունը սկսվում է 1652 թվականից։

## Պատմություն
Սկզբում Հարավային Աֆրիկայի ռեֆորմատական համայնքները, որոնք  ձգտում էին դեպի Քեյփթաուն, կազմում էին Հոլանդական եկեղեցու բաղկացուցիչ մաս։ 1806 թվականին անգլիացիների կողմից հոլանդական գաղութների բռնանվաճումից հետո, նրանք դե ֆակտո ստացան ինքնավարություն գաղութային վարչակազմի հսկողության ներքո։ Հարավային Աֆրիկայի ռեֆորմատական համայնքի ծխական գործունեության կոորդինացման նպատակով 1843 թվականին միավորվեցին ՆԳԿ դենոմինացիայի մեջ (): Գաղութային իշխանությունների և տեղական սպիտակ ֆերմեր ռեֆորմատների միջև շփումների արդյունքում սկսվեց Մեծ Տրեկը, որը հանգեցրեց Տրանսվաալ պետության և ՆՀԿ () դենոմինացիայի կազմավորմանը (1853)։ Որոշ ժամանակ գոյություն ունեին Օրանժի պետության և Նատալյայի ինքնավար սինոդները, բայց 1885 թվականին նրանք նորից միավորվեցին Կապի սինոդում (, բառացիորեն՝ Ռեֆորմատական եկեղեցի)։

Ռեֆորմատական եկեղեցու բոլոր ծխականները սպիտակ նորաբնակներ էին։ Ներկայումս եկեղեցին միավորում է հազարից ավելի ծխեր և 1 միլիոն ծխականներ։ Ծխերը միավորված են 10 տարածքային սինոդներում, որոնք ղեկավարվում են Պրետորիայի Գերագույն սինոդի կողմից։ Առանձին աստվածաբանական քննարկումների թեմա է դարձել նիդերլանդական ռեֆորմատների վերաբերմունքը «ոչ սպիտակ» բնակչությանը։ Արդյունքում հաղթեցին անջատողականները։ ՀԱՀ-ում Նիդերլանդական ռեֆորմատական եկեղեցին արմատավորեց ապարտհեյդի և սպիտակ ռասիզմի քաղաքականությունը։ 
 
 	 	

 	

Ապարտհեյդի դարաշրջանում ՀԱՀ քաղաքականությունը կանխորոշող Աֆրիկաներների եղբայրություն հեղինակավոր կազմակերպությանը անդամակցելու համար պարտադիր պայման էր ռեֆորմատական եկեղեցուն պատկանելությունը։

## Ծանոթագրություններ

## Արտաքին հղումներ
* Հարավային Աֆրիկայի Հոլանդական ռեֆորմատական եկեղեցի

Կատեգորիա:Բողոքականությունը ՀԱՀ-ում
Կատեգորիա:Աֆրիկաներներ
Կատեգորիա:Ռեֆորմատական եկեղեցիներ
Սիելո Լատինի

**Սիելո Լատինի** (, ), արգենտինացի գրող։ Դեռ պարմանուհի՝ գրել է *Abzurdah* ինքնակենսագրական վեպը՝ մանրամասնելով իր ունեցած հիմնախնդիրները՝ կապված անորեքսիայի և նյարդային բուլիմիայի հետ։ Գիրքը մեծ հաջողություն է ունեցել, դարձել բեսթսելլեր, 2015 թվականին էկրանավորվել է (գլխավոր դերում նկարահանվել է արգենտինացի կինոաստղ Մարիա Էուխենիա Սուարեսը)։

## Կենսագրություն
Սիելո Լատինին ծնվել է 1984 թվականի հունիսի 14-ին, Արգենտինայի Լա Պլատա քաղաքում։ Արգենտինայի կաթոլիկական համալսարանում ուսումնասիրել է ժուռնալիստիկա։ Դեռ շատ երիտասարդ՝ սիրահարվել է իրենից տասը տարով մեծ Ալեխանդրոյին։ Ձգտելով բարելավել իր արտաքին տեսքը՝ ընկել է ծայրահեղությունների մեջ, ձեռք է բերել անորեքսիա և նյարդային բուլիմիա հիվանդություններ։ Հենց այդ շրջանում էլ համացանցում բացել է "Me como a mí" վեբ էջը՝ քաջալերելով հետևորդ աղջիկներին՝ հաղթահարելու այդ կարգի խանգարումները։ Չնայած աղջկա զոհողություններին՝ Ալեխանդրոն լքել է նրան, և նա փորձել է ինքնասպան լինել, բայց փրկվել է մահից, մի նոր բոյֆրենդի հետ է մտերմացել, նոր կյանք սկսել։

Քսան տարեկանում Սիելոյի մեջ ծնունդ է առել իր սննդային խանգարումների, Ալեխանդրոյի հետ ունեցած հարաբերությունների, իր ապրումների մասին ինքնակենսագրական վեպ գրելու գաղափարը, որը իրագործել է՝ դրսևորելով մեծ ձիրք ու տաղանդ։ Abzurdah խորագիրը կրող նրա ինքնակենսագրական վեպը հսկայական հաջողություն է ունեցել, երիտասարդ հեղինակին հարցազրույցների են հրավիրել թե՛ ռադիոն, թե՛ հեռուստատեսությունը՝ ներառյալ արգենտինացի ճանաչված հեռուստալրագրողուհի Ալմորսանդո կոն Միրտա Լեգրանը (Almorzando con Mirtha Legrand): Բազմաթիվ հարցազրույցներից մեկի ժամանակ Սիելոն ծանոթացել է ժուռնալիստ Ռոնալդո Գրանիայի հետ և, չնայած տարիքային անդունդին (Ռոնալդոն 25 տարով մեծ է նրանից)՝ սիրահարվել են, ամուսնացել (ներկայումս երկու դուստր ունեն)։

Ընկերներից մեկի պատմածի հիման վրա Լատինին գրել է իր երկրորդ գիրքը՝ Chubasco-ն, որը նույնպես արժանացել է ընթերցողների ջերմ ընդունելությանը։ Եղել են նաև այն էկրանավորելու առաջարկություններ։

2006 թվականին Լատինին  վաճառել էր Abzurdah-ի էկրանավորման իրավունքները, բայց ֆիլմը չէր նկարահանվել, և այդ իրավունքները հինգ տարի անց  վերադարձվել էին գրքի հեղինակին։ Նա մեկ անգամ ևս վաճառեց դրանք, և 2015 թվականին նույնանուն կինոնկարը վերջապես էկրան բարձրացավ։ Ընդ որում՝ գլխավոր հերոսուհու՝ Լատինիի դերում հանդես է եկել արգենտինական կինոյի ճանաչված ու սիրված աստղերից մեկը՝ Մարիա Էուխենիա Սուարեսը։ Գրքի հեղինակը ներգրավված չի եղել իր երկի կինոնկարահանման աշխատանքներում և երբ մասնավոր մի կինոդիտման ժամանակ ծանոթացել է ավարտուն գործին, գովել է կինոռեժիսորի և դերասանների աշխատանքը, հատկապես այն բանի համար, որ նրանք չափից ավելի չեն ծանրացել սննդային խանգարումների վրա և առավել ուշադրություն են նվիրել հոգեկան ապրումներին։

## Ստեղծագործություններ
* *[[Abzurdah (գիրք)|Abzurdah]]* (2006)
* *Chubasco* (2010)

## Ծանոթագրություններ

## Արտաքին հղումներ
*Official site  
* Página oficial de ''Chubasco''
* "Testimonio sobre la anorexia" - Entrevista Univision

Կատեգորիա:Արգենտինայի մշակույթ
Կատեգորիա:Արգենտինացի գրողներ
Կատեգորիա:Արգենտինացի կին գրողներ
Կատեգորիա:Արգենտինացի ֆեմինիստներ
Կատեգորիա:Ֆեմինիստ բլոգերներ
Կատեգորիա:Ֆեմինիստ գրողներ
Նագլյա Ֆաթհի

**Ֆաթմա էլ-Զահրաա Հուեյն Ֆաթհի** (, ), առավել հայտնի է որպես **Նագլյա Ֆաթհի**, չերքեզական ծագմամբ եգիպտացի դերասանուհի։ Դերասանական կարիերան սկսել է 1967 թվականից և հանդես է եկել ավելի քան 80 ֆիլմերում։ Ստեղծել է ֆիլմ արտադրող ընկերություն, նկարահանել ֆիլմեր, այդ թվում՝ «Սուպերմարկետ» (1990 թ.) ֆիլմը։ Մրցանակակիր դերասանուհին գրել է «Վաղը պետք է լուծեմ իմ վրեժը» (1980 թ.) ֆիլմի սցենարը։

## Գործունեություն
Նագլյա Ֆաթհին դերասանական կարիերան սկսել է եգիպտական թատրոնից 15 տարեկան հասակում, երբ Ալեքսանդրիայում լողափին ընկերների հետ հանգստանալիս նրան նկատեց ռեժիսոր Ադլի Էլ-Մուալիդը։ 1967 թվականին հեռացել է դպրոցից և զբաղվել դերասանական գործունեությամբ։ 1968 թվականին նկարահանվել է Բեյրութում թողարկված «Afrah» («Հրճվանք») ֆիլմում։ Ֆիլմի ռեժիսոր Ալի Բադրախանը վերապահումով մոտեցավ Ֆաթիհիին, սակայն համապրոդյուսեր Ռամսես Նագիպը Ֆաթհիի մեջ տեսավ պոտենցիալ ռոմանտիկ էկոնի։ 1970-ական թվականներին Ֆաթհին տարեկան նկարահանվել է 15 ֆիլմերում, հիմնականում սիրային դրամաներում։ Եգիպտական կինոյի բնագավառում նա երկրորդն էր դերասանուհի Ֆաթեն Համամայից հետո սիրային ֆիլմերում նկարահանվելու թվով։ 1980-ական թվականներին Ֆաթհին հեռացել է ռոմանտիկ դերերից և նկարահանվել ավելի բարդ դերերում՝ հանդես գալով սոցիալական և քաղաքական թեմաներում։

«Ավտոտնակ» (1995 թ.) ֆիլմում միայնակ մորը մարմնավորած դերի համար արժանացել է մրցանակի, որտեղ նրա հերոսուհին մեկուսացած և աղքատ՝ իր հինգ երեխաների հետ ապրում էր ավտոտնակում, և առողջության վատթարացման պատճառով նա երեխաներից  աստիճանաբար հրաժարվում է՝ տալով այլ ընտանիքների։ Ֆիլմը նկարահանվել է իրական պատմության հիման վրա և Ֆաթհին այն նկարագրում է իբրև իր խաղացած «ամենադժվար և ցավալի դերը»։ Ըստ գրող Նագլա Էլ-Բազի՝ ֆիլմը կարողացավ բարձրացնել գերբնակեցման  հիմնախնդիրը։

## Անձնական կյանք
Ֆաթհին երկու անգամ ամուսնացած է եղել, երկրորդ ամուսնուց դուստր ունի՝ Յասմինը։ 1992 թվականին ամուսնացել է հայտնի եգիպտացի լրագրող և հաղորդավար Համդի Քանդիլի հետ։

Ֆաթհին աջակցում է պաղեստինյան ազգայնականներին և պան-արաբիզմին։ Երբ 1967 թվականին Եգիպտոսի նախագահ Գամալ Աբդել Նասերը Վեցօրյա պատերազմից հետո հրաժարական տվեց, Ֆաթհին միացավ ցուցարարներին, որոնք բողոքում էին նրա հեռանալու դեմ, ինչը նա չեղյալ հայտարարեց օրեր անց։ Հարցազրույցների և հանրային միջոցառումների ժամանակ Ֆաթհին կրում էր ավանդական պաղեստինյան գյուղական հագուստ, որպես համերաշխության նշան։

## Ընտրյալ ֆիլմեր

## Ծանոթագրություններ

Կատեգորիա:Եգիպտացի դերասանուհիներ
Կատեգորիա:Եգիպտացի կինոդերասանուհիներ
Կատեգորիա:Եգիպտացի կինոպրոդյուսերներ
Չիֆթլիկ (Շապին Գարահիսարի գավառ, կենտրոնից հարավ-արևմուտք)

**Չիֆթլիկ**, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 18 կմ հարավ-արևմուտք, Սեբաստիա տանող ճանապարհի ձախ կողմում։

Բնակչության մասին տեղեկություններ հայտնի չեն։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Սթիվեն Դանեմ

**Սթիվեն Դանամ Բաուերս** (, ), ամերիկացի դերասան։

Ծնվել է Բոստոնում, մանկությունն անցել է Նյու Հեմփշիր նահանգի Մանչեսթեր քաղաքում։ Մահացել է  սրտամկանի ինֆարկտից` 2012 թվականի սեպտեմբերի 14-ին։ Դերասանը մահացել է Բըրբանք քաղաքի հիվանդանոցում՝ իր ծննդյան 48-րդ տարեդարձի օրը։

## Գործունեություն
Բաուերսի դերասանական դեբյուտը տեղի է ունեցել 1990-ականների սկզբին հեռուստատեսությամբ, որտեղ հետագայում նա խաղացել է «Նորաձևության ամսագիր», «ԴԱԳ», «Ինչու եմ քեզ սիրում», «Ժամանակագրություն», «էլիտար բնակավայր» և «Գեղեցկուհիները Կլիվլենդում» հեռուստասերիալներում։

Մեծ էկրանին դերասանը հայտնվել է «Մումիա» (1999), «Տրաֆիկ» (2000), «Բռնիր ինձ, եթե կարող ես» (2002), «Զայրույթի կառավարում» (2003), «Եթե սկեսուրը հրեշ է» (2005), «Լարիր գալարներդ» (2008) և «Բացառիկ վտանգավոր» (2012) ֆիլմերում։

Նրա վերջին դերը Դագ ընտանիքի առաջնորդի կերպարն էր՝ «Պարանորմալ երևույթներ 4» սարսափ ֆիլմում, որտեղ նկարահանվել է իր կնոջ՝ Ալեքսանդր Լիի հետ։ Նրանք միասին են սկսած 2005 թվականից։

## Ֆիլմագրություն

## Ծանոթագրություններ

Կատեգորիա:Ամերիկացի տղամարդ կինոդերասաններ
Կատեգորիա:Սրտամկանի ինֆարկտից մահացածներ
Կատեգորիա:Ամերիկացի տղամարդ հեռուստատեսային դերասաններ
Մեհրաբ Միրզախանյան

[մինի|Վարպետ Մեհրաբի տան բարձրաքանդակ, [Վանաձոր]]
**Մեհրաբ Ստեփանի Միրզախանյան** (**Վարպետ Մեհրաբ**, 1894 թ., Կիրովականի շրջան, Սարմսախլու (Քարաբերդ)), աղբյուրներ կառուցող քարտաշ վարպետ։ Աղբյուրներ է կառուցել Կիրովականի շրջանում, Ստեփանավանում (Երկրորդ աշխարհամարտի զոհվածներին նվիրված հուշաղբյուր), Պուշկինի լեռնանցքում («Պուշկինի աղբյուր» Ալեքսանդր Պուշկինի մահվան 100-ամյակի առթիվ), Թումանյանում, Համզաչիմանում։ Քարտաշ-վարպետի աշխատանքը ուսանել է Բաքվում։ Երևանում Ալեքսանդր Թամանյանի հետ հանդիպումից հետո ստեղծել է կառավարական տան քանդակները, այնուհետև Ալեքսանդր Սպենդիարյանի անվան օպերայի և բալետի շենքի քանդակները։ Թոշակի անցնելուց հետո կառուցել է աղբյուրներ։

## Հիշատակ
1972 թվականին «Երևան» հեռուստաֆիլմերի ստուդիան նկարահանել է «Մեհրաբի աղբյուրները» 10 րոպե (277 մ) տևողությամբ  գունավոր ֆիլմը, որը պատմում է հուշարձան-աղբյուրներ կառուցող քարտաշ վարպետ Մեհրաբ Միրզախանյանի մասին։ Վարդգես Պետրոսյանը «Վերածնունդ» ժողովածուում «Մեհրաբի աղբյուրը» վերնագրով պատմվածք է գրել։

## Պատկերասրահ

Spring in Tairovs country house 03.JPG
Spring in Tairovs country house 01.JPG
Spring in Tairovs country house 04.JPG
Spring in Tairovs country house 05.JPG
Tairov Chateau in Vanadzor 27.JPG


## Ծանոթագրություններ

Կատեգորիա:Քարտաշ վարպետներ
Կոռլեոնե

**Կոռլեոնե** ( , ), սիցիլիական քաղաք Պալերմո գավառում։ Բնակչությունը կազմում է 11 158 մարդ (հունվարի 1, 2017)։ 2016 թվականի օգոստոսի 12-ից քաղաքապետը Լեոլուչինա Սավոնան է։

## Անվանում
Քաղաքի անվանումը, ըստ էության, ունի արաբական ծագում, թեև քաղաքը հիմնադրվել է բյուզանդական ժամանակաշրջանում։ Մյուս կողմից, համարվում է, որ «Կորլեոնե» անունը Կուորե դի Լեոնե (՝ «Առյուծի սիրտ») անվան կրճատ տարբերակն է։

## Աշխարհագրություն
Քաղաքը տեղակայված է նահանգի հարավ-արևմտյան մասում։ Զբաղեցնում է 229.46 կմ2 տարածք և գտնվում է լեռնային հատվածում՝ ծովի մակարդակից շուրջ 600 մ (2,000 ֆուտ) բարձրության վրա՝ Ռոսա Բուսամբրա գագաթից 10 կմ (6,2 մղոն) հարավ։

Կորլեոնեն սահմանակից է Բիզակվինո, Կամպոֆելիչե դի Ֆիտալիա, Կամպոֆիորիտո, Կոնտեսա Էնտելինա, Կիուզա Սկլաֆանի, Գոդրանո, Մեցոյուզո, Մոնրեալ, Պալացցո Ադրիանո, Պրիցի և Ռոկամենա կոմունաներին։ Միակ ֆրակցիան Ֆիկուզա գյուղն է, որն անկլավ է Մոնրեալ կոմունայի տարածքում։

## Պատմություն
Միջնադարում քաղաքն ամրացրել են սիցիլիական հոհենշտաուֆները։ 19-րդ դարում Կորլեոնեի բնակիչները երեք անգամ կռվել են Բուրբոնների դեմ։ 1943 թվականին Եթովպիայի գրավման հաջողությունների համար իտալացի գեներալ Արտուրո Ֆաինին արժանացավ Կորլեոնեի կոմսի կոչմանը։

Ժամանակակից Կորլեոնեն առավել հայտնի է իբրև սիցիլիական մաֆիայի կենտրոններից մեկը։ 2006 թվականի ապրիլի 11-ին Կորլեոնեում բերման ենթարկվեց 40 տարի թաքստոցում գտնվող Բերնարդո Պրովենցանոն։ Այդ օրը իշխանությունների կողմից հայտարարվեց իբրև «ազատագրման օր»։ Ավելին, քաղաքի փողոցներից մեկը կրում է «ապրիլի 11-ի փողոց» անվանումը։

## Մշակույթ
«Կնքահայրը» վեպում և ֆիլմում Կորլեոնեն ներկայացվում է որպես գլխավոր հերոսի՝ դոն Վիտո Կոռլեոնեի (իսկական ազգանունը՝ Անդոլինի) ծննդավայրը։ Պատահական համընկնմամբ Ալ Պաչինոյի (ով խաղում էր նրա ժառանգի՝ Մայքլ Կոռլեոնեի դերը) նախնիները արտագաղթել էին ԱՄՆ հենց այդ վայրերից։

Վիկտոր Հյուգոյի «Մարդ, որը ծիծաղում է» վեպի գլխավոր հերոսներից մեկը՝ Գուինպլենը, ի թիվս այլ բաների, կրում էր նաև Սիցիլիական Կորլեոնե մարկիզի կոչումը։

## Ծանոթագրություններ

## Արտաքին հղումներ
* Պաշտոնական կայք 
* Կորլեոնեն comuni-italiani.it կայքում 

Կատեգորիա:Պալերմո գավառի բնակավայրեր
Կատեգորիա:Սիցիլիայի քաղաքներ
Համընթաց շարժում

thumb|400 px|Նկ. 1 Համընթաց շարժումը պտտական շարժումների շարք ։

**Համընթաց շարժում,** շարժման տեսակ, որի ժամանակ բացարձակ պինդ մարմնի ցանկացած երկու կետերը միացնող ուղիղը մնում է ինքն իրեն զուգահեռ։

Տարածված պնդմանը հակառակ (համընթաց շարժումը պտտական շարժումն հակառակ շարժումն է) համընթաց շարժումը անավարտ պտտական շարժումների շարք է։ (Նկ. 1)

Մաթեմատիկայում դա համարժեք է զուգահեռ տեղափոխմանը, իսկ որպես ֆիզիկական երևույթ, դա իրենից ներկայացնում է եռաչափ տարածության մեջ պարուրաձև շարժման տարբերակ։ (Նկ. 2)

## Համընթաց շարժման դինամիկայի հիմնական օրենքը
Նյութական կետի, կամ նյութական կետերի համակարգի, իներցիալ հաշվարկման համակարգի նկատմամբ շարժման քանակի փոփոխության ածանցյալը՝ ըստ ժամանակի, հավասար է համակարգի վրա կիրառված արտաքին ուժերի համազորին։

## Մարմնի շարժման և նրա կետերի շարժման միջև կապը
Եթե մարմինը շարժվում է համընթաց, ապա նրա շարժման նկարագրման համար բավական է նկարակգրել նրա կետերից որևէ մեկի շարժումը (օրինակ՝ զանգվածների կենտրոնի)։

Կետի շարժման ամենակարևոր նկարագրերից է համարվում նրա հետագիծը։ Այն կարելի է ներկայացնել շրջանագծների աղեղների համադրության տեսքով, իսկ ուղիղ գիծը համարել անվերջ մեծ շառավղով շրջանագծի աղեղ։
thumb|left|250 px|Նկ 2 Եռաչափ համընթաց շարժում

## Սարքավորումների օրինակներ
thumb|250 px|Պանտոգրաֆ
thumb|250 px|Կշեռքի թասիկները շարժվում են համընթաց
Համընթաց շարժման սկզբունքով է աշխատում գծագրական պանտոգրաֆ սարքավորումը, որի տանող և տարվող բազուկները մնում են իրար զուգահեռ, այսինքն շարժվում են համընթաց։

Կշեռքը, որի թասիկները նունպես շարժվում են համընթաց։

## Տես նաև
* Կենտրոնաձիգ և կենտրոնախույս ուժեր
* Կլաննի մեխանիզմ

## Ծանոթագրություններ

## Գրականություն
* *Ньютон И.* Математические начала натуральной философии. Пер. и прим. А. Н. Крылова. М.: Наука, 1989
* *С. Э. Хайкин.* Силы инерции и невесомость. М.: «Наука», 1967 г. Ньютон И. Математические начала натуральной философии. Пер. и прим. А. Н. Крылова.
* *Фриш С. А. и Тиморева А. В.* Курс общей физики, Учебник для физико-математических и физико-технических факультетов государственных университетов, Том I. М.: ГИТТЛ, 1957

## Արտաքին հղումներ
* 

Կատեգորիա:Կինեմատիկա
Կատեգորիա:Մեխանիկական շարժում
Ֆրանսուա Ժիրարդոն

**Ֆրանսուա Ժիրարդոն** (, ), ֆրանսիացի քանդակագործ։

Եղել է Լ. Մասկերի և Ֆրանսուա Անգեի աշակերտը։

## Կենսագրություն
thumb|«Ֆրանսիայի հաղթանակը Իսպանիայի նկատմամբ» (1680-1682), Վերսալյան պալատ|alt=|ձախից|190x190px
1648-1650 թվականներին ավարտել է նկարչական կրթությունը Հռոմում՝ Լորենցո Բերնինիի մոտ։ 1651 թվականին՝ Փարիզ վերադառնալուց հետո, ձեռք է բերել այդ ժամանակաշրջանի ֆրանսիական արվեստի ամենահզոր ներկայացուցիչներից մեկի՝ նկարիչ Շառլ լը Բրենի բարեհաճությունը, ինչի արդյունքում կարողացել է ստանալ բազմաթիվ նոր պատվերներ։

Ժիրարդոն պատվերները կատարում էր տեխնիկական մեծ վարպետությամբ և արտաքին ազդեցիկությամբ, սակայն առանց արտահայտչականության խորության, վերամբարձ, թատերական ոճով, որը գերիշխում էր Լյուդովիկ XIV-ի ժամանակաշրջանում։

Իտալիայից վերադառնալուց հետո նրա առաջին աշխատանքները գտնվում էին Վո լը Վիկոնտ ամրոցում։ 1663-1664 թվականներին Ժիրարդոնն իրականացրել է Լուվրի Ապոլլոնի պատկերասրահի քանդակագործական բաժնի աշխատանքները։

1666 թվականից սկսած՝ երկար ժամանակ աշխատել է Վերսալում։ Այստեղ են ստեղծվել քանդակների հետևյալ խմբերը՝ «Պրոզերպինայի առևանգումը Պլուտոյի կողմից» (1977), «Ապոլոնը և հավերժահարսերը» (1666-1673), «Լողացող հավերժահարսերը» (1675) ջրամբարի բարձրաքանդակը, «Պերսեփոնեի առևանգումը» (1677-1699), «Ֆրանսիայի հաղթանակը Իսպանիայի նկատմամբ» (1680-1682), «Ձմեռ» (1675-1683) քանդակը և այլն։

### Ստեղծագործություն
Քանդակագործի լավագույն աշխատանքներից է Լյուդովիկոս XIV-ի ձիու արձանը (1683), որը զարդարում էր Փարիզի Վանդոմի հրապարակը և ոչնչացվել է Ֆրանսիական հեղափոխության ժամանակ (1789-1799)։ Քանդակի բրոնզե փոքրացված տարբերակը պահպանվում է Լուվրում։

Նշանավոր աշխատանքներից են նաև Ռիշելյե կարդինալի տապանքարի հուշարձանը (1675-1672), որն իրականացվել է Լեբրենի նկարի հիման վրա (Փարիզի Սորբոնա եկեղեցի), արքայադուստր Կոնտիի գերեզմանաքարը (մոտ 1672-1675), «Անխիզ և Էնեյ» խումբը և Լուվրի թանգարանի Ապոլոնի սրահի քանդակները։

## Ծանոթագրություններ

## Գրականություն
* А. С—в. Жирардон, Франсуа // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1894. — Т. XII. — С. 9—10.
* Chisholm, Hugh, ed. (1911). "Girardon, François". Encyclopædia Britannica (11th ed.). Cambridge University Press.

Կատեգորիա:Ֆրանսիացի քանդակագործներ
Կատեգորիա:Ֆրանսիացի արվեստագետներ
Միլե Սվիլար

**Միլե Սվիլար** (, ), բելգիացի պրոֆեսիոնալ ֆուտբոլիստ։ Ներկայումս հանդես է գալիս Բենֆիկայի կազմում։ Խաղում է դարպասապահի դիրքում։

## Ակումբային կարիերա
### Անդերլեխտ
Սվիլարը Անդերլեխտի ակադեմիայի սան է։ 2016-17 մրցաշրջանում նա դարձավ թիմի երրորդ հիմնական դարպասապահը, սակայն չանցկացրեց ոչ մի հանդիպում, իսկ Անդերլեխտը հաղթեց Բելգիայի առաջնությունը։

### Բենֆիկա
2017 թվականի օգոստոսի 28-ին Սվիլարը 5 տարվա պայմանագիր կնքեց Բենֆիկայի հետ՝ ստանալով 1 համարի մարզաշապիկը։ Իր պրոֆեսիոնալ դեբյուտը նշեց հոկտեմբերի 14-ին՝ Պորտուգալիայի գավաթի Օլյանենսիի դեմ խաղում։ Հոկտեմբերի 18-ին նա խաղադաշտ դուրս եկավ Չեմպիոնների Լիգայի Մանչեսթեր Յունայթեդի դեմ խաղում՝ 18 տարեկան և 52 օրական հասակում դառնալով մրցաշարի պատմության ամենաերիտասարդ դարպասապահը։ Իր առաջին հանդիպումը Պորտուգալիայի առաջնությունում անցկացրեց հոկտեմբերի 22-ին՝ Դեսպորտիվո Ավեշի դեմ խաղում։ Հոկտեմբերի 31-ին՝ Մանչեսթեր Յունայթեդի դեմ պատասխան խաղում Սվիլարը 18 տարեկան և 65 օրական հասակում դարձավ ամենաերիտասարդ դարպասապահը, ով հետ է մղել 11-մետրանոց հարվածը Չեմպիոնների Լիգայի խաղում։ Նույն խաղում նա դարձավ ամենաերիտասարդ ֆուտբոլիստը, ով ինքնագոլի հեղինակ է դարձել Չեմպիոնների Լիգայում։

## Միջազգային կարիերա
Սվիլարը իրավասու է ներկայացնել Սերբիան և Բելգիան միջազգային ասպարեզում։ Նա հանդես է եկել Բելգիայի տարբեր տարիքային երիտասարդական հավաքականներում, և 2016 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը։ Այստեղ Սվիլարը անցկացրեց 4 հանդիպում, իսկ Բելգիան դուրս մնաց քառորդ եզրափակչում՝ 1-0 հաշվով պարտվելով Գերմանիային։

2017 թվականի նոյեմբերի 4-ին Սվիլարը հայտարարեց, որ ընդունել է Սերբիայի ազգային հավաքականի հրավերը։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 17-ի դրությամբ*

## Նվաճումներ
### Ակումբային
**Անդերլեխտ**

* Բելգիայի առաջնություն․ 2016–17
* Բելգիայի սուպերգավաթ․ 2017

## Ծանոթագրություններ

## Արտաքին հղումներ
* Սվիլարը transfermarkt-ում
* Սվիլարը soccerbase.com-ում
* Սվիլարը WhoScored.com կայքում
* Սվիլարը Բենֆիկայի պաշտոնական կայքում 
* Սվիլարը ՈՒԵՖԱ-ի պաշտոնական կայքում
* Սվիլարը Բելգիայի ֆուտբոլի ասոցիացիայի կայքում

Կատեգորիա:Անդերլեխտի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Հին Կերկիրա

**Կերկիրա քաղաքի պատմական կենտրոն** կամ **Հին Կերկիրա** (), Հոնիական ծովում գտնվող Կերկիրա (իտալական իրականության մեջ հայտնի է որպես Կորֆու) կղզու համանուն մայրաքաղաքի պատմական կենտրոնը, որը 2007 թվականից ի վեր ներառված է Հունաստանում ՅՈւՆԵՍԿՕ-ի Համաշխարհային ժառանգության օբյեկտների ցանկում որպես մշակութային ժառանգություն։

Կերկիրայի հին քաղաքը կազմված է վենետիկյան ժամանակաշրջանի քարակերտ շինություններից, որոնք կառուցվել են Վենետիկի հանրապետության տիրապետության տարիներին։ Արդյունքում՝ միջնադարյան քաղաքը վերակառուցվել է իտալական ճարտարապետության ազդեցության տակ՝ վերցնելով վերջինիս առանձնահատկություններն ու յուրահատկությունը։ Հին քաղաքի բնորոշիչներն են փոքրիկ և նեղ կողային փողոցները, կամարակերտ շենքերը և բազմաթիվ կամուրջները, որոնք հիշեցնում են Վենետիկ քաղաքը։  Պատմական կենտրոնի անբաժանելի մասն են կազմում նաև քաղաքի թվով երեսունյոթ ուղղափառ եկեղեցիները, որոնց թագն ու պսակն է համարվում Պանայա Սպիլիոտիս մայր տաճարը։

Կերկիրա քաղաքի պատմական կենտրոնի մասն են կազմում հետևյալ կառույցներն ու շինությունները՝

* Կերկիրայի հին ամրոցը վենետիկյան ժամանակաշրջանի պաշտպանական շինություն է, որը կառուցվել է ավերակի վերածված բյուզանդական ամրության տեղում։ Բազմիցս գրավվել է օսմանյան թուրքերի կողմից, որի արդյունքում էլ վնասվել է։ Վերակառուցվել է Հունաստանի անկախացումից հետո։
* Կերկիրայի թագավորական պալատը կառուցվել է 1819 թավականին։ Գտնվում է քաղաքի հին ամրոցի շրջակայքում և կառուցված է նեոդասական ճարտարապետական ոճով։
* Սուրբ Սպիրիդոնի եկեղեցին Կերկիրայի հնագույն եկեղեցիներից է, որը ծառայում է հույն ուղղափառ եկեղեցու հավատացյալների համար։ Համարվում է քաղաքի ամենահին վանքերից մեկը, որը կառուցվել է 1580-ական թվականներին՝ Բյուզանդական կայսրության գոյության օրոք։
* Սպիլիասի հրապարակը Հին Կերկիրայի գլխավոր պողոտաներից է, որը տեղակայված է հին քաղաքի կենտրոնական հատվածում և ընդգրկում է նշանավոր բազմաթիվ պատմական շինություններ։

## Ծանոթագրություններ

Կատեգորիա:Կերկիրա
Կատեգորիա:Համաշխարհային ժառանգություն Հունաստանում
Կատեգորիա:Պատմական քաղաքներ
Մարտա Լևիսման

**Մարտա Լևիսման դե Կլուսելլաս** (, ), արգենտինացի ճարտարապետ, արխիվագետ, պատմաբան։ Նա առավել հայտնի է Բուենոս Այրեսում գտնվող Անտոռշաս հիմնադրամի երեք շենքերի նախագծման համար, ինչպես նաև Բուենոս Այրեսի Ազգային գրադարանի զարգացման գործում ունի իր մեծ ավանդը։ 1985 թվականին ավարտել է Անտոռշասի առաջին շենք։

## Կենսագրություն
1952 թվականից 1958 թվականը Բեատիչ Գոլդեստեինի, Նելի Կյուիտելի և Նորա Մոնրեալի հետ սովորել է Բուենոս Այրեսի համալսարանի Ճարպատապետության և քաղաքաշինության ֆակուլտետում։ Դա անցումային ժամանակաշրջանն էր, երբ անձնակազմից որոշները դասավանդում էին Beaux Arts, երբ միևնույն ժամանակ շատերը իրենց ուշադրությունը հրավիրեցին մոդեռնիզմի վրա (հատկապես Կեսար Յանելլոն և Թոմաս Մալդոնադոն, ովքեր դասավանդում էին ինտեգրալ դիզայն)։ Նրան դասավանդել են նաև Օդիլիա Սուարեսը և Էնրիկետա Մեոլին։

Նա՝ Ռոսարիոյում նոր բացված ճարտարապետության դպրոցում իր ուսումը շարունակելու համար Բուենոս Այրեսը լքելու ճանապարհին էր, սակայն Ժերարդո Կլուսելասի (1929-73) հետ հանդիպումից հետո որոշեց մնալ մայրաքաղաքում․ վերջինս դարձավ նրա գործընկերը, ամուսինը և երեք երեխաների հայրը։ 1957 թվականից Ժանելլոյի և Վլադիմիրո Ակոսայի ղեկավարությամբ սկսել է իր կարիերան համալսարանում։ 1963 թվականից 1966 թվականը ղեկավարել է Ալֆրեդո Իբարուլիայի ֆակուլտետի առաջին տարվա գործնական ծրագրերը։ Ավելի ուշ աշխատել է Մարիո Տեմպոնեի հետ։ 1984 թվականին որպես դասախոս և մշակութային գծով պատասխանատու վերադարձել է Բուենոս Այրեսի համալսարանի Ճարտարապետության ֆակուլտետ, որտեղ աշխատել է մինչև 1889 թվականը, որից հետո աշխատել է դեկանի համար՝ զբաղվելով հետազոտություններով և պատմական ցուցահանդեսներ կազմակերպելով։

1998 թվականից 2002 թվականը Լևիսմանը եղել է ԱՃԱԿ-ի՝ Արգենտինայի ճարտարապետության արխիվի կենտրոնի ղեկավարը (), նա նաև եղել է ԱՃԱԿ-ի նախագահը։ Որպես արխիվագետ աշխատել է Բուստիլոների ընտանիքի համար։

րպես ճարտարապետ, նա ամուսնու ձեռնարկության անդամ էր։ Նրա կարևորագույն աշխատանքները, ներառյալ Բուենոս Այրեսում գտնվող Անտոռշաս հիմնադրամի երեք շենքերի նախագծերը, ավարտել է 1991 թվականին։ 1989 թվականին նրան էր հանձնարարվել Ազգային գրադարանի աշխատանքները ավարտելու գործը, որը իրենից ենթադրում էր ինտերիերի փոխոխությունները։

## Ծանոթագրություններ

## Մատենագիտություն
*
*
*

Կատեգորիա:Արգենտինացի կին ճարտարապետներ
Կատեգորիա:Կին պատմաբաններ
Կատեգորիա:Ճարտարապետներ այբբենական կարգով